**MŰSZAKI LEÍRÁS**

**NYÍREGYHÁZA MEGYEI JOGÚ VÁROS ÖNKORMÁNYZATA**

**4400 Nyíregyháza, Kossuth tér 1. sz.**

megbízásából

# BARNAMEZŐS TERÜLETEK REHABILITÁCIÓJA NYÍREGYHÁZA TISZAVASVÁRI ÚTI LAKTANYÁK TEKINTETÉBEN

**TOP 6.3.1-15-NY1-2016-00001**

# DÉLI OLDAL

**Nyíregyháza, Tiszavasvári u. Hrsz.:31653/3.**

**Megmaradó „C” Épület**

**Állagmegóvási tervdokumentációja**

**MŰSZAKI LEÍRÁS**

**Megmaradó „C” Épület**

**1., ÁLTALÁNOS ADATOK:**

MEGRENDELŐ : Nyíregyháza Megyei jogú város Önkormányzata

 4400 Nyíregyháza, Kossuth tér 1.sz.

ÉPÍTÉS HELYE: Nyíregyháza, Tiszavasvári u. HRSZ.:31653/3.

BEÉPÍTÉSI MÓD: szabadon álló

**2., ALAPTERÜLETEK :**

A TELEK TERÜLETE : 16013 m2

ÉPÜLET BRUTTÓ ALAPTERÜLET : 198 m2

ÉPÜLET HASZNOS ALAPTERÜLET : 162 m2

**3., HELYISÉGKIMUTATÁS :**

:

A részletes helyiség-kimutatásokat lásd az alaprajzon!

**4., SZINTMAGASSÁGOK:**

- JÁRDASZINT: - 0,15 m

- FÖLDSZINTI PADLÓ: +/- 0,00 m

- ERESZMAGASSÁG: + 3,81 m

- GERINCMAGASSÁG: + 3,81 m

+ 5,23 m

**5., ELŐZMÉNYEK**

A TOP- 6.3.1-15-NY1-2016-00001 pályázat keretében irodánk készíti el a 31653/3. hrsz-ú ingatlanon található épületek állagmegóvási terveit.

A területen a későbbiekben vállalkozási, gazdasági, kereskedelmi területeket szeretne az Önkormányzat kialakítani. Jelen project keretében az utak, közművek kiépítése történik, valamint a városi szintű zöldfelületek kerülnek megvalósításra. Tanulmánytervek készültek a vizesblokk által. Jelenleg csak állagmegóvási munkákat kíván a megrendelő. Jelen project keretében az épület tetőszigetelésének javítása (állagmegóvás), valamint a homlokzati megjelenés esztétikusabbá tétele érdekében a homlokzat és a kávák újra kőporozása és új bádogos szerkezetek készülnek.

**6., ÉPÍTÉSZETI KIALAKÍTÁS:**

A helyszínrajzon „C” jelzésű épület a korábbi VAY ÁDÁM laktanya ruházati raktár ás elosztó épülete volt. Feltehetően az ’50- es évek elején épülhetett. Falazott pillérvázas szerkezetű tégla épület, homlokzati falai 40 cm- es km tégla falak, belső- haránt irányú pillérei 40x270 cm- esek, ezekre terhelő monolit vb. 50-60 cm lelógású gerendákkal, monolit vb. bordás téglabetétes födémekkel készült. Az épület lapos tetős, bitumenes szigetelésű épület.

Az elmúlt 20 évben használaton kívül volt, illetve hadi játékokhoz használták díszletként.

Jelenlegi műszaki állapota közepes, az általános karbantartások elmaradása tapasztalható. Az épület jelenlegi tartószerkezeti állapota megfelelő, esztétikai és erkölcsi állapota azonban nem.

Az épület elhelyezkedése, méretei, szerkezete, szerkezeti rendszere alkalmassá teszik egy későbbi, új funkció kialakítására, hiszen flexibilisen alakítható alaprajzú épület.

Jelen project keretében az épület tetőszigetelésének javítása (állagmegóvás), valamint a homlokzati megjelenés esztétikusabbá tétele érdekében a homlokzat és a kávák újra kőporozása és új bádogos szerkezetek készülnek.

.

**7., A MEGLÉVŐ SZERKEZETEK :**

**ALAPOZÁS:**

Régi tervek nem állnak rendelkezésre. Az épület szerkezetéből arra lehet következtetni, hogy beton alapok készültek, cca.100 -120 cm mélységben.

**FELMENŐ FALAK:**

A meglévő teherhordó főfalak 40 és 30 cm vtg. tégla falak vakolva. Az épület pillérvázas- hosszfőfalas kialakítású 3 traktusú, 5,0+5,0+5,15+4,0 m falközzel. A hosszanti teherhordó szerkezet vékony téglabetétes monolit lemezfödém került.

A külső nyílászárók fölötti áthidalások feltehetően tégla boltövekkel készültek.

**VÁLASZFALAK:** Az épületben lévő válaszfalak 12 cm vtg. km. téglából készültek.

**FÖDÉMSZERKEZETEK:** Az épület födémszerkezete a pillérvázra terhelő monolit vasbeton gerendákra terhelő monolit vasbeton lemezfödém , amely a lehullott mennyezetvakolatok miatt több helyen látható.

**TETŐSZERKEZET:** Az épület lapos tetős, két irányba lejtő kavicsolt lemezfedéssel készült, külső vízelvezetéssel, horganyzott bádogos szerkezetekkel.

**NYÍLÁSZÁRÓ-SZERKEZETEK:** Az eredeti nyílászáró szerkezetek fából készültek, gerébtokos kialakítással. Egy részük ki lett bontva, illetve csak a tokszerkezetek maradtak az épületben, a magasan lévő ablakok még megtalálhatóak. Zárható nyílászárók alig találhatók az épületben. A belső ajtók tokjai meg vannak, a lapok már le lettek szerelve a helyükről.

**HOMLOKZAT:**  törtfehér színű, kőporos vakolat található a homlokzaton. A homlokzat tagozatokat nem tartalmaz.

**EGYÉB ÉPÜLETSZERKEZETEK:**

- kémények:Az épületben nem található kémény feltehetőleg az épület fűtetlen volt.

burkolatok: Jellemzően aljzatbeton található

* Az épület fűtése: jelenleg nincs fűtés
* Az épület világítása:jelenleg nincs világítás
* Az épület vízellátása: jelenleg nincs vízellátás

Az épület valamennyi közműből ki van kötve, a teljes területen meg lett szüntetve a közműellátás.

**Az állagmegóvási munkálatok során be kell tartani az alábbiakat:**

* + A munka közben labilissá válható szerkezeteket meg kell támasztani, vagy alá kell dúcolni.
	+ A tetőhéjazat és a tetőszerkezet elemeit tilos ledobálni, azokat egyenként kell lecsúsztatni vagy leereszteni. Súlyosabb elemeket csigán átvetett kötéllel kell leereszteni.
	+ Azon szerkezetek bontását, amelyek állékonysága az állagmegóvás során nem megfelelő, külön erre a célra megépített állványról kell végezni, javítani.
	+ A bontott anyagokat szakszerűen kell deponálni és mielőbb el kell szállítani, vagy az arra alkalmas anyagokat ledarálni, és a későbbi út és egyéb építések során felhasználni. Az átmeneti időben depónia helyeket kell kijelölni.
	+ Az állagmegóvás során be kell tartani a vonatkozó balesetvédelmi előírásokat és technológiai utasításokat.

**MUNKAVÉDELMI ELŐÍRÁSOK: Az állagmegóvási munkák folyamán az egészséges és biztonságos munkavégzésre vonatkozó szabványok** (MSZ.04.900-83 , 04.901-83, 04.902-83 , 04.903-83 , 04.904-83 , stb.) **előírásainak betartása kötelező** .

.****

Nyíregyháza, 2018-01

TERVEZŐ**:**.……………………..............................................

  **GUTHY JUDIT ELEONÓRA**

 okleveles építészmérnök

 É/1-15-0043

 AXIS KFT.

 Nyíregyháza, Rákóczi u. 18.